Document ID: 32008D0656

A BIZOTTSÁG HATÁROZATA
(2008. július 28.)
az azimszulfuron, azoxistrobin, fluroxipir, imazalil, krezoxim-metil, prohexadion-kalcium és spiroxamin hatóanyagoknak a 91/414/EGK tanácsi irányelv I. mellékletébe történő felvételének megújítására vonatkozó bejelentések elfogadhatóságáról és az érintett bejelentők jegyzékének létrehozásáról
(az értesítés a C(2008) 3855. számú dokumentummal történt)
(EGT-vonatkozású szöveg)
(2008/656/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1),
tekintettel a hatóanyagok első csoportjának a 91/414/EGK tanácsi irányelv I. mellékletébe történő felvétele megújítási eljárásának meghatározásáról és azon anyagok jegyzékének létrehozásáról szóló, 2007. június 27-i 737/2007/EK bizottsági rendeletre és különösen annak 5. cikkére (2),
mivel:
(1)
A 91/414/EGK irányelv előírja, hogy egy hatóanyag felvételét kérelemre egy vagy több alkalommal, tíz évet meg nem haladó időtartamra meg lehet újítani.
(2)
A 737/2007/EK rendelet I. mellékletében felsorolt hatóanyagok gyártói bejelentéseket nyújtottak be az érintett referens tagállamoknak, amelyekben az említett hatóanyagok 91/414/EGK irányelv I. mellékletébe történő felvételét kérték.
(3)
Az érintett referens tagállamok megvizsgálták a bejelentéseket, és a vizsgálatok eredményét közölték a Bizottsággal. A vizsgálatok alapján a bejelentéseket elfogadhatónak kell tekinteni.
(4)
A Bizottságnak közzé kell tennie azon gyártók nevét és címét, amelyek bejelentését elfogadhatónak találták, annak érdekében, hogy közös dossziék előterjesztésékor fel lehessen velük venni a kapcsolatot,
ELFOGADTA EZT A HATÁROZATOT:
1. cikk
A mellékletben jegyzékbe vett gyártók által benyújtott bejelentések elfogadhatók.
E gyártók neve és címe a mellékletben található.
2. cikk
Ennek a határozatnak a tagállamok a címzettjei.
Kelt Brüsszelben, 2008. július 28-án.

Labels: 0
3
1
6